1955 йылда институтты «Нефть һәм газ эшкәртеү технологияһы» һөнәре буйынса тик бишле билдәләренә генә тамамлай. 1955 йылда институтты тамамлағандан һуң хеҙмәт эшмәкәрлеген Салауат ҡалаһының 18 -се һанлы комбинатында башлай. Ул комбинатта инженер-технолог, гидроформинг ҡоролмаһы начальнигы, нефть эшкәртеү заводының 18-се һанлы комбинатында 11-се цехтың өлкән инженеры булып эшләй. 1959 йылда ҡабаттан ойошторолған тәжрибә-тикшеренеү цехының начальнигы итеп тәғәйенләнә. 60-сы йылдар башында үҙәк лабораторияла үткәрелгән тикшеренеүҙәр нигеҙендә М. Ф. Сисин һәм уның хеҙмәттәштәре аэрогелдең өҙлөкһөҙ алыу процесын — түбән температуралы процестар өсөн юғары сифатлы йылылыҡ үткәрмәүсене эшләйҙәр.